**सलमा वल्गार्मा हायेक जिमेनेज़ दी पिनौल्ट** (अंग्रेज़ी: Salma Valgarma Hayek Jiménez de Pinault, जन्म २ सितम्बर १९६६) एक मैक्सिकी अभिनेत्री, निर्देशक, टीवी और फ़िल्म निर्माता हैं। हायेक के परोपकारी कार्यों में महिलाओं के प्रति हिंसा के खिलाफ जागरूकता को बढ़ावा देना और अप्रवासियों के प्रति भेदभाव को ख़त्म करने जैसी चीज़ें शामिल हैं।

हायेक पहली ऐसी मैक्सिकन नागरिक हैं जिन्हें अकादमी पुरस्कार के लिए सर्वश्रेष्ठ अभिनेत्री के तौर पर नामांकित किया गया। मूक फ़िल्मों की अभिनेत्री डोलोरेस डेल रियो के बाद सलमा हायेक हॉलीवुड में काम करने वाले मेक्सिको के सबसे प्रख्यात लोगों में से एक हैं। सर्वश्रेष्ठ अभिनेत्री के रूप में अकादमी पुरस्कार के लिए नामांकित होने वाली तीन लातिनी अमरीकी अभिनेत्रियों में भी वो तीसरे स्थान पर हैं यानि दूसरे स्थान पर फर्नेंडा मोंटेनेग्रो के बाद (जबकि इन तीन अभिनेत्रियों में एक और हैं कैटलीना सैंडीनो मोरेनो)।

जुलाई २००७ में, *हॉलीवुड रिपोर्टर* ने लैटीनो पावर ५० यानि हॉलीवुड के लातिनी समुदाय के सबसे प्रभावशाली सदस्यों की सूची के शुरूआती अंक में हायेक को चौथे स्थान पर रखा। इसी महीने के दौरान, एक सर्वेक्षण में ३,००० प्रसिद्ध व्यक्तियों (स्त्री और पुरुष) में से हायेक को "सबसे आकर्षक (सेक्सी) व्यक्तित्व" के रूप में चुना गया, इस सर्वेक्षण के अनुसार, "अमेरिका की 65 प्रतिशत जनता हायेक के लिए 'सेक्सी' शब्द का प्रयोग करेगी"। दिसम्बर 2008 में, *एन्टरटेनमेंट वीकली* ने हायेक को "टीवी पर आने वाले 25 सबसे स्मार्ट लोगों" की सूची में १७वां स्थान दिया।

प्रारंभिक जीवन
--------------

हायेक का जन्म हुआ कोआत्ज़ाकोअल्कोज़, वेराकृज़, मेक्सिको में. हायेक डायना जीमेनेज़ मेडिना नामक एक ओपेरा गायक और प्रतिभाशाली स्काउट तथा तेल कंपनी में कार्यकारी अधिकारी के रूप में कार्य करने वाले सामी हायेक डोमिन्गुएज़ की बेटी हैं। सामी हायेक डोमिन्गुएज़ एक बार कोआत्ज़ाकोअल्कोज़ के मेयर के पद के उम्मीदवार भी रहे। हायेक के पिता लेबनान मूल के मेक्सिकन हैं जो विस्थापित हो कर मेक्सिको शहर आये थे, जबकि उनकी माँ स्पेनिश मूल की मेक्सिकन है। उनका पहला नाम 'सलमा', अरबी का एक शब्द है जिसका अर्थ है "भयरहित"। एक अमीर, धार्मिक केथोलिक परिवार में उनकी परवरिश हुई। बारह वर्ष की आयु में उन्हें अकैडेमी ऑफ़ सेक्रेड हार्ट, ग्रैंड कोटू, लुसियाना में भेजा गया। वहां पता चला कि उन्हें डिसलेक्सिया था। वह ओलंपिक्स में भाग लेने की आकांक्षा रखने वाली एक पारंगत जिमनास्ट भी थीं, परन्तु उनके पिता ने मेक्सिकन राष्ट्रीय टीम में भर्ती होने से उनको रोक दिया। अकादमी चलाने वाली सिस्टर (धर्मानुसार) ने उनके व्यवहार में समस्याएं होने का हवाला देते हुए उन्हें अकादमी से निकाल दिया, अतः वो वापस मेक्सिको लौट गयीं। बाद में उन्हें अपनी चाची के साथ रहने के लिए ह्यूस्टन, टेक्सास भेज दिया गया, १७ साल की उम्र तक वो वहीँ रहीं। उन्होंने मेक्सिको शहर के कॉलेज में दाखिला लिया, जहां उन्होंने युनिवर्सीडैड इबेरोमेरिकाना में अंतर्राष्ट्रीय संबंधो की पढाई की। अपने परिवार को आश्चर्य में डालते हुए, उन्होंने अभिनेत्री के रूप में अपना भविष्य बनाने के लिए पढ़ाई बीच में ही छोड़ दी।

करियर
-----

### मेक्सिको

23 की उम्र में, हायेक ने *टेरेसा* (1998) में शीर्षक भूमिका की, जोकि मेक्सिको में सीमित अंकों तक चलने वाला एक सफल टीवी धारावाहिक (टेलेनोवेला) था, जिसने उन्हें मेक्सिको में एक स्टार बना दिया। 1994 में, हायेक ने *एल कालिजोंन डी लोस मिलाग्रोस* (*मिरेकल ऐली*) फिल्म में काम किया, जिसने मक्सिकन सिनेमा के इतिहास में किसी भी दूसरी फिल्म से ज्यादा पुरस्कार जीते हैं। हायेक को उनके प्रदर्शन के लिए एरियल पुरस्कार के लिए नामांकित किया गया।

### हॉलीवुड में अभिनय का शुरूआती दौर

हायेक 1991 में स्टेल्ला एड्लेर के मार्गदर्शन में अभिनय सीखने लॉस एंजिल्स, कैलिफोर्निया आ गयीं. अंग्रेजी में उन्हें सीमित बातचीत करना ही आता था जोकि दरअसल उनके डिसलेक्सिया से पीड़ित होने की वजह से था। रॉबर्ट रोड्रीगुज़ और उनकी निर्माता पत्नी एलिज़ाबेथ ऐवेलन ने जल्द ही हायेक को वो मौका दिया जिसकी उन्हें ज़रुरत थी यानि 1995 में आई फिल्म *डेसपरेडो* में एंटोनियो बैंडेराज़ के साथ एक मुख्य भूमिका। इस फिल्म ने होलिवुड का ध्यान आकर्षित किया, क्योंकि फिल्म देखने जाने वाले लोग भी रोड्रीगुएज़ की ही तरह हायेक को देखकर चकित रह गए। निर्देशक की ओर हायेक की वफादारी के चलते, उन्होंने बाद में *मास्क ऑफ़ ज़ोरो* में कैथरीन ज़ीटा-जोन्स को मिलने वाली भूमिका करने से तब मना कर दिया जब रोड्रीगुएज़ ने इस फिल्म को छोड़ दिया।

रोमांटिक हास्य फिल्म *फूल्स रश इन* में मेथ्यु पेरी के साथ हायेक प्रमुख भूमिका में थीं। उन्होंने *डेसपरेडो* की सफलता के बाद उन्होंने *फ्रॉम डस्क टिल डॉन* में पिशाचों की रानी के रूप में एक संक्षिप्त लेकिन यादगार भूमिका अदा की जिसमें उन्होंने एक टेबल के ऊपर सर्प नृत्य किया था। 1999 में, उन्होंने बड़े बजट की फिल्म *वाइल्ड वाइल्ड वेस्ट* में विल स्मिथ के साथ काम किया और केविन स्मिथ की *डोग्मा* में एक सहायक भूमिका निभायी। सन् 2000 में, हायेक ने बेनिसियो डेल टोरो के साथ *ट्रैफिक* में एक ऐसी भूमिका की जिसके लिए उन्होंने श्रेय नहीं लिया। 2003 में, उन्होंने *वंस अपोन अ टाइम इन मेक्सिको*, जो कि *मराची के तीन भागों* में से आखिरी फिल्म थी, में अपनी *डेसपरेडो* में निभाई हुई भूमिका को दोहराया।

### हॉलीवुड में बाद में किये गए कार्य: निर्देशक, निर्माता और अभिनेत्री के तौर पर

हायेक २००८ कांस फ़िल्म समारोह में।हायेक और बैंडेराज़ ऑस्ट्रेलिया मे पूस इन बूट्स के प्रीमियर पर।
2000 के आसपास, हायेक ने एक फिल्म निर्माण कंपनी वेंटानारोसा शुरू की, जिसके माध्यम से उन्होंने फिल्म और टेलीविजन कार्यक्रम बनाना शुरू किया। निर्माता के तौर पर उनके द्वारा बनाया गया पहली फिल्म थी 1999 की *एल कोरोनेल नो तिएनी कुइन ली एस्क्रिबा*, जिसे मेक्सिको ने उस साल आधिकारिक तौर पर ऑस्कर में सर्वश्रेष्ठ विदेशी फिल्म की प्रतियोगिता में भेजा।

हायेक 2002 में प्रदर्शित हुई फिल्म *फ्रीडा* की सह-निर्माता थीं। इस फिल्म में फ्रीडा कालो के रूप में हायेक और उनके बेवफा पति डिएगो रिवेरा के रूप में अल्फ्रेड मोलिना ने अभिनय किया था, फिल्म का निर्देशन जुली टेमर ने किया था और इसमें कई सहायक और छोटी भूमिकाओं में (वेलेरिया गोलिनो, अश्ले जुड़, एडवर्ड नोर्टन, जेओफ़्री रश) और छोटी लेकिन प्रमुख भूमिका में (एंटोनियो बैंडेराज़) कई और सितारे भी थे। इस फिल्म में अपने अभिनय के लिए उन्हें अकादमी पुरस्कार में सर्वश्रेष्ठ अभिनेत्री के तौर पर नामांकित किया गया। इसी के साथ हायेक कैटी जुराडो और एड्रीऐना बर्राज़ा के साथ उन मात्र तीन मेक्सिकन अभिनेत्रियों में शामिल हो गयीं जिन्हें अकादमी पुरस्कार के लिए नामांकित किया गया है। फिल्म ने दो ऑस्कर जीते।

2001 में आई "*इन दी टाइम ऑफ़ बटरफ्लाईस* ", जूलिया एल्वारेज़ की इसी नाम से आई एक पुस्तक पर आधारित थी और इसमें मिराबल बहनों के जीवन को दिखाया गया था। इस फिल्म में, सलमा हायेक ने इन बहनों में से एक 'मिनर्वा' की भूमिका निभायी थी और एडवर्ड जेम्स ओल्मोस ने डोमिनकन तानाशाह रफेल लियोनिडास ट्रूजिलो का किरदार किया जिसका ये बहनें विरोध करती थीं। मार्क एंथोनी ने मिनर्वा के पहले प्यार की संक्षिप्त भूमिका निभायी जिसने मिनर्वा की उसकी क्रांतिकारी गतिविधियों की प्रेरणा दी।

2003 में, हायेक ने एक शो टाइम फिल्म *द मैल्डोनाडो मिरैकल* का निर्माण और निर्देशन किया जिसने उन्हें बाल/युवा/पारिवारिक कार्यक्रमों में विलक्षण निर्देशन के लिए एक डेटाइम एमी पुरस्कार जिताया। दिसम्बर 2005 में, उन्होनें प्रिन्स के लिए "टे एमो कोराज़ों" ("आई लव यु, स्वीट हार्ट") नाम के एक म्यूजिक वीडियो का निर्देशन किया जिसे हायेक की अच्छी दोस्त म़िया मैस्त्रो पर फिल्माया गया।

हायेक *अग्ली बेटी* की कार्यकारी निर्माता हैं, जोकि सितम्बर 2006 से लगातार विश्व भर में प्रसारित की जा रही एक टीवी श्रृंखला है। हायेक ने बेन सिल्वर्मेंन के साथ मिलकर अमेरिकन टीवी के लिए इस श्रृंखला का रूपांतरण भी बनाया, बेन ने कोलंबिया के टेलेनोवेला *यो सोय ला फी* से वर्ष 2001 में इस धारावाहिक की पटकथा तथा अधिकार लिए थे। इसे मूल रूप से 2004 में एनबीसी के लिए आधे घंटे के सिटकॉम (ऐसा कार्यक्रम जिसकी कहानी में अजीबो-गरीब हास्यास्पद घटनाएं या परिस्थितियां होती हैं) के रूप में बनाया गया था, बाद में साल 2006-2007 में प्रदर्शित करने के लिए इसी कार्यक्रम को ऐबीसी द्वारा सिल्वियो होरटा के निर्देशन में भी बनाया गया। हायेक ने *अग्ली बेटी* में एक पत्रिका की सम्पादक सोफिया रेयेस के रूप एक अतिथि भूमिका निभाई। उन्होंने उसी शो में ही दिखाए जाने वाले एक टेलेनोवेला में अभिनेत्री के तौर पर एक विशिष्ट भूमिका भी की। यह कार्यक्रम योग्यता और लोकप्रियता के आधार पर जल्दी ही हिट हो गया और इसे साल 2007 में सर्वश्रेष्ठ हास्य श्रृंखला के लिए गोल्डेन ग्लोब पुरस्कार भी दिया गया। सोफिया के तौर पर हायेक के प्रदर्शन के लिए 59वे प्राइमटाइम एमी पुरस्कार में उन्हें हास्य श्रृंखला में "अतिथि अभिनेत्री के रूप में विलक्षण प्रदर्शन" के पुरस्कार के लिए नामांकित किया गया।

अप्रैल 2007 में, हायेक ने एमजीएम के साथ चल रही बातचीत को अंतिम रूप दिया और अपनी खुद की लातिनी फिल्म प्रोडक्शन कंपनी वेंटानारोसा की मुख्य कार्यकारी अधिकारी बन गयीं। आने वाले महीने में उन्होंने अपनी प्रोडक्शन कम्पनी, वेंटारोसा के ज़रिये ऐबीसी नेटवर्क के लिए कार्यक्रम बनाने के लिए दो साल के एक समझौते पर हस्ताक्षर किये।

हायेक फिलहाल इसा लोपेज़ द्वारा लिखित एक स्पैनिश रोमांटिक कोमेडी *ला बैंडा* को विकसित और निर्मित कर रही हैं जिसकी कहानी मेक्सिको में घटती है।

हाल ही में हायेक ने *३० राक* में जैक डॉनैघी की माँ की देख-भाल करने वाली नर्स की भूमिका की जिसे जैक पसंद करता है।

हायेक *ग्रोन अप्स* में ऐडम सैंडलर की पत्नी की भूमिका निभायेंगी जिसमे उनके सह कलाकार क्रिस राक और केविन जेम्स होंगे।

### गायन के क्षेत्र में उनकी ख्याति

हायेक ने तीन फिल्मों में गाने गाए हैं। उनका पहला गाना *डेसपरेडो* के लिए गाया गया *क़ुएदते एकुई* था। *फ्रीडा* में उन्होंने लोस वेगा बैंड के साथ मेक्सिकन लोक गीत *ला ब्रूजा* गाया। उन्होंने *सिएंते मी अमोर* गाना भी रिकॉर्ड किया जो *वंस अपोन अ टाईम इन मेक्सिको* में फिल्म में अंत में दिखाए जाने वाले नामों के साथ आता है। उन्होनें "एक्रोस दी यूनिवर्स" में एक गायिका नर्स के रूप में *हेपीनेस इज अ वार्म गन* में भी अपना योगदान दिया।

### प्रचार का कार्य

हायेक फरवरी 2004 से एवोन कोस्मेटिक की प्रवक्ता रही हैं। इसके पहले 1998 में वो रेवलॉन की प्रवक्ता थीं। सन् 2001 में, उन्होंने शोपर्ड के लिए मोड़लिंग की और 2006 में मारियो टेस्टीनो द्वारा खिंची गयी तस्वीरों के माध्यम से वो काम्परी विज्ञापन में दिखायी दीं। अप्रैल 3 को, उन्होंने साथी मेक्सिकन अभिनेत्री मारिया फेलिक्स से प्रेरित होकर कार्टीयेर की घडी ला डोना का शुरूआती प्रचार किया।

हायेक लिंकन कार के लिए स्पैनिश भाषा के व्यावसायिक विज्ञापनों की श्रृंखला में भी दिखाई दीं। फलस्वरूप लातिन अमरीकी मूल के लोगों के बीच लिंकन नेविगेटर की बिक्री बारह प्रतिशत तक बढ़ गयी।

### कला में

2006 के बसंत में, सेंट ऐंटोनियो, टेक्सस स्थित द ब्ल्यू स्टार समकालीन कला केंद्र ने मुराल चित्रकार जोर्ज एप्स और फिल्म निर्माता रोड्रिगुएज़ के 16 चित्रों की प्रदर्शनी लगायी जिसमे हायेक को एजटेक देवी इत्ज़पैपलोटील के तौर पर दर्शाया गया।

व्यक्तिगत जीवन
--------------

हायेक सहज रूप से एक अमरीकी नागरिक है। 1999 से 2003 के बीच अभिनेता एडवर्ड नोर्टन के साथ और फिर 2003 में जोश लुकास के साथ उनके प्रेम सम्बन्ध रहे। वह स्पेनिश अभिनेत्री पेनेलोपे क्रूज़ की अच्छी दोस्त हैं और उनके साथ हायेक ने 2006 में आयी फिल्म *बैनडिडास* में अभिनय भी किया है। हायेक ने राम्था स्कूल ऑफ़ इनलाईटमेंट में शिक्षा ली। उनके भाई, सामी हायेक एक डिज़ाईनर हैं जिनकी टार्गेट के अंतर्गत अपने डिज़ाइन किये गए कपड़ों की पूरी और उनके ग्राहकों में लुईस व्युइटन, ब्रैड पिट और मैक्सिकन सरकार शामिल हैं।

हायेक प्राय पात्रों को निभाने में पद्धति अभिनय (जिसमें अभिनेता या अभिनेत्री वास्तविक जीवन में भी उन्हीं पात्रों की तरह जीते हैं जिसे वो उस वक्त अदा कर रहे हैं) का प्रयोग करती हैं। जब उन्हें फ्रीडा कालो की भूमिका के लिए चुना गया, तो उन्होंने इस पात्र को निभाने लिए धूम्रपान करते समय असली सिगरेट का प्रयोग किया। इसका परिणाम यह निकला की उन्होंने खुद स्वीकार किया कि उन्हें धुम्रपान करने की आदत लग गई जिसे वो फ़िलहाल छोड़ने का प्रयत्न कर रही हैं।

9 मार्च 2007 को, हायेक ने इस बात की पुष्टि की कि वो पीपीआर सीईओ फ्रेंकोइस-हेनरी पिनौल्ट के साथ अपने पहले बच्चे की माँ बनने वाली हैं। 21 सितम्बर 2007 को, उन्होंने बेटी वैलेंटीना पैलोमा पिनौल्ट के रूप में अपने पहले बच्चे को लोस एंजेल्स, केलिफोर्निया के सीडर्स-सिने मेडिकल सेंटर में जन्म दिया। 18 जुलाई 2008 को, हायेक और पिनौल्ट ने अपनी सगाई टूटने की घोषणा कर दी। बाद में उनके बीच फिर मिलाप हो गया और 2009 में वैलेंटाइन्स डे को पेरिस में उन्होंने शादी कर ली। 25 अप्रैल 2009 को उन्होंने वेनिस में दुबारा शादी की।

### समर्थन

19 जुलाई 2005 को, हायेक यू एस सीनेट कमिटी के सामने महिलाओं के खिलाफ हिंसा क़ानून को दुबारा लागू करने के पक्ष में साक्षी बनीं। फरवरी 2006 में, उन्होंने $25,000 कोत्जाकोल्कोस, मेक्सिको में उपेक्षित महिलाओं के लिए बने एक आश्रयगृह को और $50,000 मोंटेरी आधारित घरेलु हिंसा विरोधी समूहों को दान में दिए।

उनकी बेटी के जन्म के बाद से ही उन्होंने दुनिया भर के विकासशील देशों में माताओं की सहायता की है और पैम्पर और यूनिसेफ के साथ मिलकर माँ तथा नवजात शिशु के जीवन को खतरे में डालने वाले टिटनेस को रोकने में सहायता प्रदान की है। वो पैम्पर/यूनिसेफ भागीदारी प्रयास 1 पैक = 1 वैक्सीन कार्यक्रम के बारे में लोगों को जागरूक करने के लिए एक वै्श्विक प्रवक्ता के रूप में कार्य कर रही हैं।

हायेक शिशुओं को स्तनपान कराने का भी समर्थन करती हैं क्योंकि इससे उनकी प्रतिरक्षा प्रणाली बेहतर होती है और इसके अन्य कई लाभ भी हैं। सीएरा लियोन में युनिसेफ़ के तथ्य अन्वेषण दौरे में एक ऐसे शिशु को स्तनपान कराया जो एक हफ्ते से भूखा था क्योंकि उसकी माँ दूध न बनने की वजह से उसे स्तनपान नहीं करा पा रही थी।

सम्मान
------

* अक्टूबर 2001 में *ग्लैमर* पत्रिका द्वारा साल की सर्वश्रेष्ठ महिला के पुरस्कार से सम्मानित.
* 2003 में प्रोड्यूसर्स गिल्ड ऑफ़ अमेरिका द्वारा सेलीब्रेशन ऑफ़ डाईवर्सिटी अवार्ड से सम्मानित.
* फरवरी 2006 में हार्वर्ड फाउंडेशन द्वारा साल की सर्वश्रेष्ठ कलाकार के पुरस्कार से सम्मानित.
* 2005 में टाइम पत्रिका द्वारा 25 सबसे प्रभावशाली लातिन अमरीकी व्यक्तित्व के पुरस्कार से सम्मानित.

फिल्मोग्राफी
------------

### फिल्म

| वर्ष | फिल्म | भूमिका | नोट्स |
| --- | --- | --- | --- |
| 1993 | *मी विडा लोका* | गाटा |  |
| 1994 | *एल कालेजोन डे लोस मिलाग्रोस* | अल्मा | *(मीरेकल एले)* स्पेनी-भाषा एरियल को सर्वश्रेष्ठ अभिनेत्री के लिए नामांकित |
| 1995 | *डेसपेराडो* | कैरोलीना | सर्वश्रेष्ठ सहायक अभिनेत्री के लिए सैटर्न अवार्ड से नामांकित |
| *फेयर गेम* | रीटा |  |
| 1996 | *फ्रॉम डस्क टिल डॉन* | सैंटानिको पेंडेमोनियम |  |
| *फ़ॉलो मी होम* | बेटी |  |
| *फ्लेड* | कोरा |  |
| 1997 | *फूल्स रश इन* | इसाबेल फुयेंटेस | एक फ़िल्म में शानदार अभिनय करने के लिए उत्कृष्ट अभिनेत्री के तौर पर नामांकित |
| *ब्रेकिंग अप* | मोनिका | डायरेक्ट-टू-वीडियो रिलीज़ |
| *सिसटोल डिसटोल*  | कर्मेलिटा |
| *द हंचबैक*  | एसमेर्लडा |  |
| 1998 | *54* | अनिता | एक फ़िल्म में शानदार अभिनय करने के लिए उत्कृष्ट अभिनेत्री के तौर पर नामांकित |
| *द वेलोसिटी ऑफ़ गैरी* | मेरी कारमेन | निर्माता; डायरेक्ट-टू-वीडियो रिलीज़ |
| *द फैकल्टी* | नर्स हार्पर |  |
| 1999 | *डोग्मा* | सेरेंडीपीटी |  |
| *एल कोरोनेल नो टियेने क्वीन ले एस्क्रिबा* | जूलिया | *(नो वन राइट्स टू द कर्नल) या कर्नल को किसी ने भी नहीं लिखा* निर्माता, स्पेनी-भाषा. |
| *वाइल्ड वाइल्ड वेस्ट* | रीता एस्कोबार | एक फ़िल्म में शानदार अभिनय करने के लिए उत्कृष्ट अभिनेत्री के तौर पर नामांकित |
| 2000 | *टाइमकोड* | रोज़ |  |
| *ला ग्रैन विडा* | लोला | *(लिविंग इट अप)* स्पेनी-भाषा |
| *चेन ऑफ फूल्स* | सार्जेंट मेरेडिथ कोल्को | डायरेक्ट-टू-वीडियो रिलीज़ |
| *ट्रेफिक* | रोज़ैरियो | बिना किसी श्रेय के |
| 2001 | *होटल* | चार्ली बौक्स |  |
| *इन द टाइम ऑफ द बटरफ्लाईस* | मिनर्वा मिराबेल |  |
| 2002 | *फ्रीडा* | फ्राइडा कालो | निर्माता अकादमी पुरस्कार के लिए सर्वश्रेष्ठ अभिनेत्री के तौर पर नामांकित. बाफ्ता पुरस्कार के लिए मुख्य भूमिका की श्रेणी में सर्वश्रेष्ठ अभिनेत्री के तौर पर नामांकित. बोस्टन सोसाईटी ऑफ फिल्म क्रिटिक्स पुरस्कार के लिए सर्वश्रेष्ठ अभिनेत्री के तौर पर नामांकित  शिकागो फिल्म क्रिटिक्स एसोसियेशन अवार्ड के लिए सर्वश्रेष्ठ अभिनेत्री के तौर पर नामांकित नामजद — [[चलचित्र (मोशन पिक्चर) में नाटक (ड्रामा) की श्रेणी में गोल्डन ग्लोब पुरस्कार के लिए सर्वश्रेष्ठ अभिनेत्री के तौर पर नामांकित]] नामजद — [[चलचित्र (मोशन पिक्चर) में नाटक (ड्रामा) की श्रेणी में सैटेलाइट पुरस्कार के लिए सर्वश्रेष्ठ अभिनेत्री के तौर पर नामांकित]] [[नामांकित-स्क्रीन एक्टर्स गिल्ड पुरस्कार के लिए मुख्य भूमिका की श्रेणी में एक महिला अभिनेत्री के तौर पर सर्वश्रेष्ठ अभिनेत्री के लिए]] |
| 2003 | *Spy Kids 3-D: Game Over* | फ्रांसेस्का गिगल्स |  |
| *वंस अपोन अ टाइम इन मेक्सिको* | कैरोलीना |  |
| *V-Day: Until the Violence Stops* | स्वयं |  |
| 2004 | *आफ्टर द सनसेट* | लोला सिरिलो |  |
| 2005 | *सियान कान* | मारिया (स्वर) |  |
| 2006 | *आस्क द डस्ट* | कैमिला लोपेज |  |
| *बैनडीडास* | सारा सैंडोवल |  |
| 2007 | *लोनली हार्टस* | मार्था बेक |  |
| *एक्रोस दी यूनिवर्स* | बैंग बैंग शूट शूट नर्सस |  |
| 2008 | *बेवर्ली हिल्स चिहुआहुआ* | फोक्सी (स्वर) |  |
| 2009 | *सर्क डू फ्रीक: द वैमपायर्स एसिसटेंट*  | मैडम ट्रस्का |  |
| 2010 | *ग्रोन अप्स* |  | (फिल्म बनाना या फिल्मिंग) |

### टेलीविजन

| वर्ष | शीर्षक | भूमिका | नोट्स |
| --- | --- | --- | --- |
| 1988 | *अन नुएवो अमनेसर* |  | स्पेनिश-भाषा टेलेनोवेला |
| 1989 | *टेरेसा* | टेरेसा | स्पेनिश-भाषा टेलेनोवेला |
| 1993 | *द सिंबाद शो* |  | रिकर्रिंग करक्टेर |
| 1994 | *रोडरेसर* | डोना |  |
| *एल वुएलो डेल एगुइला* | जूआना काटा | स्पेनिश-भाषा टेलेनोवेला |
| 1997 | *हंच्बैक* | एसमेर्ल्डा | नामांकित — [[टेलिविज़न के लिए बनी फिल्म और लघु श्रृंखला में क्रोसोवर भूमिका में विलक्षण व्यक्तिगत प्रदर्शन के लिए एएलएमए पुरस्कार]] |
| 1999 | *एक्शन* | स्वयं | गेस्ट स्टार |
| 2001 | *इन दी टाइम ऑफ बटरफ्लाईस* | मिनर्वा मिराबल | फीचर; निर्मातानामांकित — टेलिविज़न के लिए बनी फिल्म या लघु श्रृंखला में विलक्षण अभिनेता/अभिनेत्री हेतु एएलएमए पुरस्कार नामांकित — ब्रोडकास्ट क्रिटिक एसोसिएशन द्वारा टेलिविज़न के लिए बनी फिल्म में सर्वश्रेष्ठ अभिनेत्री |
| 2003 | *द मेल्डोनाडो मिरेकल* |  | फ़ीचर, निर्माता, निर्देशक. बाल/युवा/पारिवारिक विशेष में विलक्षण निर्देशन के लिए एमी पुरस्कार. |
| *सेटरडे नाईट लाइव* | गेस्ट होस्ट | मार्च 15 |
| 2006 | *अग्ली बेटी* | सोफिया राय्स | निर्माता और गेस्ट स्टारनामांकित -कॉमेडी सिरीज़ — 2007 में - अतिथि भूमिका में विलक्षण अभिनय के लिए प्राइमटाइम एमी पुरस्कार. विलक्षण कॉमेडी सिरीज़ के लिए प्राइमटाइम एमी पुरस्कार - के लिए नामांकित — 2007 .[[प्रोड्यूसर ग्रिड ऑफ़ अमरीका द्वारा सर्वश्रेष्ठ टेलिविज़न प्रोड्यूसर के पुरस्कार के लिए नामांकित]]. |
| 2009 | *30 रॉक* | एलिसा | गेस्ट स्टार |
| 2011 | *सेवेन फ्रेंड्स ऑफ़ पैन्को विला और दी वूमन विद सिक्स फिन्गर*. | TBA | पूर्व-उत्पादन |

समारोहों में उपस्थिति
---------------------

* 2005 कान फिल्म समारोहमें निर्णायक मंडल की सदस्या थीं।
* 11 दिसम्बर 2005 को ओस्लो, नोर्वे में जुलिआन मूर के साथ वार्षिक नोबेल शान्ति पुरस्कार की सह-मेजबानी की.

इन्हें भी देखें
---------------

* डेमी मूर
* डकोटा जॉनसन
* जेनिफ़र लॉरेंस
* शेरोन स्टोन
* दीना शिहाबी
* ऐनी हैथवे

सन्दर्भ
-------

1. ↑  "संग्रहीत प्रति". मूल से 3 अगस्त 2018 को पुरालेखित. अभिगमन तिथि 27 अक्तूबर 2018.
2. ↑  "Salma Hayek Starts 53rd Birthday Celebration with Age Defying Bikini Picture". मूल से 3 सितंबर 2019 को पुरालेखित. अभिगमन तिथि 3 सितंबर 2019.
3. ↑  "सलमा हायेक की बेबाकी यह भी याद दिलाती है कि हमारा बॉलीवुड अपने वाइनस्टीनों पर अब भी चुप है". मूल से 13 जून 2018 को पुरालेखित. अभिगमन तिथि 13 जून 2018.
4. ↑  "उफ्फ...स्विमिंग पूल से निकलते वक्त सलमा हायक के साथ ये क्या हुआ". मूल से 13 जून 2018 को पुरालेखित. अभिगमन तिथि 13 जून 2018.
5. ↑  ""Reuters.com."". मूल से 16 मई 2006 को पुरालेखित. अभिगमन तिथि 15 जून 2020.
6. ↑  गैलोवे, स्टीफन (2007-07-26). "THR's Latino Power 50". The Hollywood Reporter. मूल से 1 अक्तूबर 2007 को पुरालेखित. अभिगमन तिथि 17 मार्च 2010.
7. ↑  "Salma Hayek tops sexiest celebs list". MSNBC. 2007-07-11. मूल से 1 मार्च 2009 को पुरालेखित. अभिगमन तिथि 17 मार्च 2010.
8. ↑  20243951\_9,00.html "Salma Hayek, Ugly Betty | 25 Smartest People in TV" जाँचें `|url=` मान (मदद). *Entertainment Weekly*. अभिगमन तिथि 2009-05-10.[*मृत कड़ियाँ*]
9. ↑   ब्रेट, लव (मार्च 2003). "द ब्यूटीफुल माइंड ऑफ़ सलमा हायेक". *रेज़र पत्रिका,* पी. 48.
10. ↑  "Salma Hayek Biography (1966?-)". *filmreference.com*. मूल से 11 जनवरी 2009 को पुरालेखित. अभिगमन तिथि 2008-02-19.
11. ↑  "संग्रहीत प्रति". मूल से 4 सितंबर 2010 को पुरालेखित. अभिगमन तिथि 17 मार्च 2010.
12. 1 2 3 4 5 6  "Salma Hayek". Lipton, James (host). *Inside the Actors Studio*. Bravo. 2004-12-05. No. 1105, season 11.  Archived from the original on 28 अगस्त 2008. Retrieved on 17 मार्च 2010. Archived 2008-08-28 at the वेबैक मशीन "संग्रहीत प्रति". मूल से 28 अगस्त 2008 को पुरालेखित. अभिगमन तिथि 17 मार्च 2010.
13. ↑  "Salma Hayek Biography". Biography.com. मूल से 3 जून 2008 को पुरालेखित. अभिगमन तिथि 2009-05-10.
14. ↑  "जीवन से लिया गया". मूल से 14 मार्च 2020 को पुरालेखित. अभिगमन तिथि 17 मार्च 2010.
15. ↑  Sullivan, Robert (जून 2005), *Free Spirit* ([*मृत कड़ियाँ*] – Scholar search), Vogue, मूल से 30 सितंबर 2007 को पुरालेखित, अभिगमन तिथि 17 मार्च 2010
16. ↑  "Ariel > Ganadores y nominados > XXXVII 1995" (स्पेनिश में). Academia Mexicana de Artes y Ciencias Cinematográficas. मूल से 30 मार्च 2009 को पुरालेखित. अभिगमन तिथि 2008-02-19.
17. ↑  "Stella Adler Alumni". *stellaadler-la.com*. मूल से 26 अक्तूबर 2007 को पुरालेखित. अभिगमन तिथि 2008-02-19.
18. ↑  *Oprah's Cut with Salma Hayek*, O, The Oprah Magazine, सितंबर 2003, मूल से 7 सितंबर 2008 को पुरालेखित, अभिगमन तिथि 17 मार्च 2010
19. ↑  "El coronel no tiene quien le escriba, de Arturo Ripstein representará a México en los Premios Oscar" (स्पेनिश में). El Mundo. 1999-11-06. मूल से 1 मई 2009 को पुरालेखित. अभिगमन तिथि 17 मार्च 2010.
20. ↑  National Academy of Television (2004-05-14). *The 31st Annual Creative Craft Daytime Emmy Awards*. प्रेस रिलीज़. Archived from the original on 18 जून 2007.. अभिगमन तिथि: 17 मार्च 2010.
21. ↑  "Prince and Salma Hayek Create 'Te Amo Corazon'". PRNewswire. 2005-12-12. मूल से 12 अक्तूबर 2012 को पुरालेखित. अभिगमन तिथि 15 जून 2020.
22. ↑  "News: Salma Hayek". Truly Hollywood. 2007-04-09. मूल से 9 अक्तूबर 2007 को पुरालेखित. अभिगमन तिथि 17 मार्च 2010.
23. ↑  Siegel, Tatiana; Andreeva, Nellie (2007-05-15). "Hayek sits pretty with ABC deal". Hollywood Reporter. मूल से 11 अक्तूबर 2007 को पुरालेखित. अभिगमन तिथि 17 मार्च 2010.सीएस1 रखरखाव: एक से अधिक नाम: authors list (link)
24. ↑  "Salma Hayek joins Sandler comedy". Variety. 2009-03-17. मूल से 21 मार्च 2009 को पुरालेखित. अभिगमन तिथि 2009-03-21.
25. ↑  "Avon Foundation Newsroom". Avon Company. मूल से 1 मई 2009 को पुरालेखित. अभिगमन तिथि 2009-05-10.
26. ↑  "बाजार की रिपोर्ट.(महिलाओं का ईत्र)(सांख्यिकी डाटा शामिल) - जर्नल, पत्रिका, अनुच्छेद, आवधिक". मूल से 11 अक्तूबर 2007 को पुरालेखित. अभिगमन तिथि 17 मार्च 2010.
27. ↑  "MediaPost Publications". Publications.mediapost.com. 2007-02-12. मूल से 26 फ़रवरी 2006 को पुरालेखित. अभिगमन तिथि 2009-05-10.
28. ↑  MetaVisia. "Revista De Relojes Y Joyas". Diezydiez. मूल से 5 मई 2009 को पुरालेखित. अभिगमन तिथि 2009-05-10.
29. ↑  "संग्रहीत प्रति". मूल से 19 मई 2008 को पुरालेखित. अभिगमन तिथि 17 मार्च 2010.
30. ↑  "MySA.com: Visual Arts". Mysanantonio.com. मूल से 26 सितंबर 2007 को पुरालेखित. अभिगमन तिथि 2009-05-10.
31. ↑  20007809\_10,00.html "Salma Hayek Biography" जाँचें `|url=` मान (मदद). People. अभिगमन तिथि 2008-02-19.[*मृत कड़ियाँ*]
32. ↑  "Ramtha's School of Enlightenment, the School of Ancient Wisdom". 2006. मूल से 26 मार्च 2010 को पुरालेखित. अभिगमन तिथि 2006-10-21. Having been a skeptic for most of my life, Ramtha has taught me about the possibilities we all have to influence reality using science to explain the mechanics in a way that finally makes sense to me. His technique on creating the day has been very effective in my life.
33. ↑  20146328,00.html "Sami Hayek" जाँचें `|url=` मान (मदद). People Magazine. 2004-12-13. अभिगमन तिथि 2008-08-03.[*मृत कड़ियाँ*]
34. ↑  "Latest News". Sami Hayek Official Site. मूल से 3 मई 2009 को पुरालेखित. अभिगमन तिथि 2008-08-03.
35. ↑  "Press Kit" (PDF). Sami Hayek Official Site. मूल (PDF) से 20 मार्च 2009 को पुरालेखित. अभिगमन तिथि 2008-08-03.
36. ↑  "पिनौल्ट और सलमा हायेक की सगाई रद्द". मूल से 1 जून 2009 को पुरालेखित. अभिगमन तिथि 17 मार्च 2010.
37. ↑  (फ्रेंच) फ्रांकोइस-हेनरी पिनौल्ट एट सलमा हायेक से सोंट मैरीस Archived 2012-03-13 at the वेबैक मशीन - लेपोइंट.एफआर, फ़रवरी 16, 2009
38. ↑  "सितारा-वेनिस में पुनर्विवाह पर लेजर लेख". मूल से 10 मई 2010 को पुरालेखित. अभिगमन तिथि 17 मार्च 2010.
39. ↑  "सितारा-वेनिस में पुनर्विवाह पर लेजर लेख". मूल से 10 मई 2010 को पुरालेखित. अभिगमन तिथि 17 मार्च 2010.
40. ↑  "संग्रहीत प्रति". मूल से 6 मार्च 2016 को पुरालेखित. अभिगमन तिथि 15 जून 2020.
41. ↑  "Hayek helps groups aiding battered women". USA Today. 2006-02-14. मूल से 1 मई 2009 को पुरालेखित. अभिगमन तिथि 17 मार्च 2010.
42. ↑  "Reuters.com". Africa.reuters.com. 2009-02-09. अभिगमन तिथि 2009-05-10.[*मृत कड़ियाँ*]
43. ↑  "Glamour Awards Laud Afghan Woman". Rawa.org. 2001-10-31. मूल से 11 अगस्त 2012 को पुरालेखित. अभिगमन तिथि 2009-05-10.
44. ↑  "सेलीब्रेशन ऑफ़ डाईवर्सीटी या विविधता का उत्सव - द प्रोड्यूसर्स गिल्ड ऑफ अमेरिका". मूल से 20 जुलाई 2007 को पुरालेखित. अभिगमन तिथि 17 मार्च 2010.
45. ↑  Harvard News Office (2006-03-02). "Salma Hayek hosts Cultural Rhythms". *Harvard Gazette*. मूल से 2 मई 2009 को पुरालेखित. अभिगमन तिथि 2009-05-10.
46. ↑  "Salma Hayek". *Time*. मूल से 1 मई 2009 को पुरालेखित. अभिगमन तिथि 2009-05-10.
47. ↑  "Cannes festival opens with drama". BBC NEWS. 2005-05-11. मूल से 16 फ़रवरी 2009 को पुरालेखित. अभिगमन तिथि 17 मार्च 2010.

बाहरी कड़ियाँ
-------------

* इंटरनेट मूवी डेटाबेस पर सलमा हायेक